Acetum e capsicis
Acetum e capsicis, id est acetum maturis capsorum fructibus accommodatum, in Francia et Anglia saeculo XVIII exeunte excogitat, usque hodie sicut conditura et condimentum adhibetur. Capsica diu sale et aceto, sive aceto tantum, conduntur; usus culinarius aceti, quo capsica condita erant, haud ignotus est; paratio aceti e capsicis ex eis habitudinibus oriri potest. Usus capsicorum ad acetum corroborandum primum a quodam Rozier abbate anno 1789 describitur. In Anglia, loco capsicum vel chili vinegar, cayenne vinegar nonnunquam refertur ("acetum cayennae", i.e. acetum e pulvere cayennensi temperatum). Praecepta huius confectionis a scriptoribus Anglis saeculo XIX dantur. Acetum e capsicis ad fercula temperanda adhibetur. Inter condimenta Byron sic enumerat: And therefore humbly I would recommend "The curious in fish-sauce," before they cross The sea, to bid their cook, or wife, or friend, Walk or ride to the Strand, and buy in gross (Or if set out beforehand, these may send By any means least liable to loss) Ketchup, Soy, Chili-vinegar, and Harvey, Or by the Lord! a Lent will well nigh starve ye ("Reverenter igitur vos urgeo, qui liquamina appetitis, ne ultra mare transeatis nisi aut coquum aut mulierem aut amicum mandaveritis ad viam Ripariam(en)? pedeve equove properare ibique copiose emere—at, iam si transissetis, vobis modo quoquo securissimo transmittere—kecap, soiamque, acetumque capsicorum liquamenque Harvey; nam sine his per ista ieiunia medius fidius inanitate moriemini!"). Eodem fere tempore, quo chilli vinegar in Britannia, vinaigre pimenté Novae Aureliae adhibebantur, alibi in Civitatibus Foederatis liquamen capsicorum vel pepper sauce evolvi coepit; quod liquamen a principio capsica aceto macerata constituunt.